મીરાઈબહેન ચેટરજીએ આ વાત અમદાવાદમાં યોજાયેલી મહિલાઓની સહકારી મંડળીઓના સશક્તિકરણ અંગેના વર્કશોપમાં કહી હતી.

મીરાઈબહેને ઉમેર્યું, "જ્યાં બહેનોનો અવાજ અને પ્રતિનિધિત્વ હોવું જોઈએ ત્યાં નથી. ત્યાં ભાઈઓ બેસી જાય છે અને બહેનોને આગેવાનીની ખૂબ ઓછી તક મળે છે."

"આવું ચિત્ર માત્ર સહકારી મંડળી ક્ષેત્રે જ નહીં મોટાં ભાગનાં ક્ષેત્રોમાં છે."

"બહેનો સમાજનો પચાસ ટકા હિસ્સો છે, પણ અવાજ કે આગેવાનીમાં બહેનો જોવાં મળતી નથી." 

ગુજરાતમાં બહેનોની 106 સહકારી મંડળીઓ ધરાવતા 'સેવા કો-ઑપરેટિવ ફેડરેશન'નાં પ્રમુખ મીરાઈ બહેને મહિલાઓની સહકારી મંડળીઓના સશક્તિકરણ અંગેના વર્કશોપમાં કહી હતી.

મહિલા સહકારી મંડળીને નાણાકીય સેવા ઉપલબ્ધ કરવી, મંડળીઓને ડિજિટાઇઝેશન દ્વારા મજબૂત કરવી, બજાર સાથેનું જોડાણ મજબૂત કરવું, સહકારી ક્ષેત્રમાં મહિલાઓના સશક્તિકરણ માટે યોગ્ય વાતાવરણ ઊભું કરવું અને વહીવટી ક્ષમતા જેવા મુદ્દા ચર્ચાયા હતા. 

બીજી બાજુ, કૉંગ્રેસના નેતા હાર્દિક પટેલે માગ કરી છે કે સહકારી ક્ષેત્રમાં મહિલાઓને અનામત મળવી જોઈએ અને સહકારીક્ષેત્રની અગ્રણી મહિલાઓ જ રાજકારણમાં આગળ આવશે. 

GSTની ઝંઝટ 

ગૂડ્સ ઍન્ડ સર્વિસ ટૅક્સ એટલે કે જ... બીજા 4000 અક્ષરો માટે લેખ ચાલુ રાખો:
ીએસટીને લીધે સહકારી મંડળીઓને ખાસ્સી અસર થઈ છે એ મુદ્દો પણ ચર્ચાયો હતો. 

ગુજરાત સેવા કો-ઑપરેટિવ ફેડરેશનના મૅનેજિંગ ડિરેક્ટર મિતલબહેન શાહે કહ્યું : 

"મહિલાઓની સહકારી મંડળીઓ નાનીનાની હોય છે. તેમને જીએસટીના નિયમોને અનુસરવામાં તકલીફ પડે છે."

"તેઓ જીએસટી નંબર મેળવવા માટે ફાઇનાન્સથી લઈને હ્યુમન રિસોર્સના તબક્કે સક્ષમ નથી."

"જીએસટીને લીધે અમારે કેટલાક મહત્ત્વપૂર્ણ કૉન્ટ્રેક્ટ ગુમાવવા પડ્યા છે. અમને એક મોટી કંપનીનો ઑર્ડર હતો."

"એ ઑર્ડર અમારા ટોટલ બિઝનેસનો 25 ટકા ભાગ હતો. તેમનો કૉન્ટ્રાક્ટ મળે એ માટે અમને જીએસટી નંબર જોઈએ."

"હવે જો બધા માટે જીએસટી નંબર લઈએ તો અમારા બાકીના જે 75 ટકા નાનામોટા ક્લાયન્ટ્સ છે તેમને અમારી સર્વિસ મોંઘી પડે."

"તેને કારણ અમારે એ ઑર્ડર જતો કરવો પડ્યો. હેલ્થ કો-ઑપરેટિવ્સને બાદ કરીએ તો જીએસટીની અસર મોટા ભાગની સહકારી મંડળીઓને થઈ છે."

મીરાઈબહેને કહ્યું હતું, "બહેનોની મંડળી નાનીનાની હોય છે. તેમને આ જીએસટી માટેની પ્રક્રિયામાં તકલીફ પડે છે."

"નંબર લેવો, ફોર્મ ભરવું વગેરે પ્રક્રિયા ખૂબ જહેમત માગી લે છે."

"અમારી એવી ભલામણ છે કે અમુક ટર્નઓવર સુધી જીએસટી અને ઇન્કમટૅક્સની પ્રક્રિયામાંથી બહેનોને મુક્તિ આપવામાં આવે."

ગુજરાત રાજ્ય મહિલા સેવા સહકારી સંઘ લિમિટેડના ડેપ્યુટી મૅનેજિંગ ડિરેક્ટર જયાબહેન વાઘેલાએ જણાવ્યું :

"જીએસટીને લીધે અમારા ટર્નઓવરને 20 ટકાનો ફટકો પડ્યો છે. સફાઈ અને ચણતરકામ કરતી બહેનોની સહકારી મંડળીને જીએસટીને લીધે અસર પડે છે. 

બીજી એક તકલીફ અમને ટૅન્ડર માટે પણ પડે છે. સફાઈ કે ચણતર માટે જો કોઈ કામ મેળવવું હોય તો ટૅન્ડર ભરવાં પડે છે. ટૅન્ડરપ્રક્રિયા ઑનલાઇન થઈ ગઈ છે. 

બહેનો એટલાં સાક્ષર નથી હોતાં કે તેમને આ બધી પ્રક્રિયાની ફાવટ હોય. 

ઉપરાંત, ટૅન્ડરમાં ડિપોઝિટ આપવી પડે છે તો નાનીનાની મહિલા મંડળીઓ માટે ત્યાં બજેટની મર્યાદા પણ આવી જતી હોય છે. 

આને લીધે મંડળીઓ કામ વધારવા માગતી હોય તો પણ એ શક્ય નથી બનતું." 

સહકારી મંડળીનો ઉદ્દેશ મહિલા માત્ર પૈસા કમાય એટલો નથી,  એવાં કેટલાંય ક્ષેત્રો છે જેમાં મહિલા કામ કરે છે, પણ તેમની સહકારી મંડળીઓ નથી 

સહકારી મંડળીમાંથી આગળ આવેલી બહેનો જ વિધાનસભા લડશે : હાર્દિક પટેલ

ખેડૂત આંદોલનમાં આગળ આવેલા કૉંગ્રેસના નેતા હાર્દિક પટેલે કહ્યું :

"જે પ્રમાણે 33 ટકા મહિલા અનામતની વાત છે એ રીતે સહકારી ક્ષેત્રે બહેનોને અનામત દ્વારા ભાગીદારી આપવી જોઈએ."

"ગામ કે શહેરમાં...